Държавен вестник, бр. 21, 2013 г., стр. 13

БРОЙ  21	
Д Ъ Р Ж А В Е Н  В Е С Т Н И К 	
СТР.  13  
с имената на преподаватели, провеждащи 
курсовете по ал. 2, до структурата по упра­
вление на човешките ресурси към министъра 
на отбраната. 
(4) До 20 септември на съответната година 
структурата по управление на човешките ре­
сурси към министъра на отбраната обобщава 
предложенията и изготвя План за организира­
не и осигуряване дейността на курсовете по 
начална и/или специална военна подготовка 
във висшите училища.
(5) До 30 септември на съответната го­
дина Планът за организиране и осигуряване 
дейността на курсовете по начална и/или 
специална военна подготовка във висшите 
училища през следващата академична година 
се утвърждава от министъра на отбраната.
Чл. 25. До 20 октомври на съответната го­
дина структурата по управление на човешките 
ресурси към министъра на отбраната изпраща 
препис-извлечения от Плана за организира­
не и осигуряване дейността на курсовете по 
начална и/или специална военна подготовка 
до висшите училища – заявители на курсове, 
и до военните академии или висшите военни 
училища.
Чл. 26. На всеки студент, успешно завър­
шил курс по начална и/или специална во­
енна подготовка, се издава удостоверение за 
допълнително обучение за успешно завършен 
курс при условията и по реда на Наредбата за 
държавните изисквания към съдържанието на 
основните документи, издавани от висшите 
училища, приета с Постановление № 215 на 
Министерския съвет от 2004 г. (обн., ДВ, бр. 
75 от 2004 г.; изм. и доп., бр. 10, 39 и 79 от 
2009 г. и бр. 33 от 2011 г.).
Чл. 27. (1) Учебните програми за обучение 
по начална и специална военна подготовка 
се разработват от военните академии и/или 
висшите военни училища. 
(2) Учебната програма за обучение по 
начална или специална военна подготовка 
съдържа: 
1. цели на обучението;
2. теми на учебните занятия;
3. брой учебни часове за всяка тема;
4. учебно съдържание на всяка тема;
5. очаквани резултати от обучението по 
всяка тема;
6. методически инструментариум: подходи, 
принципи, методи, средства, учебни ресурси 
и др.;
7. система за оценяване на усвоените зна­
ния и умения.
Чл. 28. До 1 октомври на съответната го­
дина военните академии и висшите военни 
училища изпращат в структурата по управле­
ние на човешките ресурси към министъра на 
отбраната отчет-анализ за дейностите, осигу­
ряващи изпълнението на Плана за организи­
ране и осигуряване дейността на курсовете по 
начална и/или специална военна подготовка 
във висшите училища за изминалата акаде­
мична година, и предложения за подобряване 
на работата през следващата година.
Раздел IV
Задължения на държавните и местните органи 
и други организации за осигуряване подго­
товката на учениците от средните училища и 
курсовете по начална и/или специална военна 
подготовка във висшите училища
Чл. 29. Министърът на образованието, 
младежта и науката чрез регионалните ин­
спекторати по образованието осъществява 
координацията и контрола за провеждането 
на подготовката на учениците в средните 
училища, свързана със задълженията им по 
отбраната на страната, действията за оцеля­
ване при кризи от военен характер, както и 
за мисията и задачите на въоръжените сили.
Чл. 30. Министърът на отбраната:
1. организира, осигурява и контролира 
дейностите по разкриване на курсове за на­
чална и/или специална военна подготовка за 
студенти във военните академии и висшите 
военни училища;
2. възлага на военните академии и на 
висшите военни училища разработването на 
учебни програми за курсовете по начална и/
или специална военна подготовка;
3. утвърждава учебните програми на кур­
совете за начална и/или специална военна 
подготовка;
4. осъществява контрол върху съдържани­
ето на проведената подготовка от лицата по 
чл. 9, ал. 1 на учениците в средните училища, 
свързани със задълженията им по отбраната 
на страната;
5. определя реда и начина за провеждане на 
практически занятия, демонстративни воени­
зирани занятия и военни игри във военните 
формирования;
6. организира провеждането на инфор­
мационно-рекламна дейност за обучение в 
курсове по начална и/или специална военна 
подготовка на студентите във висшите учи­
лища в страната;
7. оправомощава длъжностно лице да 
сключва двустранни споразумения с ръководи­
телите на висшите училища за разкриването, 
осигуряването и провеждането на курсове по 
начална и/или специална военна подготовка.
Чл. 31. Ръководителите на висшите учи­
лища в страната могат:
1. да заявяват решенията си за разкриване и 
осигуряване на курсове по начална и/или спе­
циална военна подготовка в Министерството 
на отбраната, като посочват: наименованието 
на курса съгласно Каталога на курсовете по 
начална и/или специална военна подготовка;
2. сключват двустранно споразумение с 
Министерството на отбраната за разкриването 
и осигуряването на курсове по начална и/или 
специална военна подготовка.
Чл. 32. Началниците на военните академии 
и на висшите военни училища: